Жалпыға бірдей декларациялау 2025: Қалай дұрыс дайындалу керек?
"Жалпыға бірдей декларациялау 2025: Қалай дұрыс дайындалу керек?" | "https://abai.kz/post/192419"
TITLE: Жалпыға бірдей декларациялау 2025: Қалай дұрыс дайындалу керек?
URL: https://abai.kz/post/192419
META: "Жалпыға бірдей декларациялау 2025: Қалай дұрыс дайындалу керек?" | "https://abai.kz/post/192419"
DATE: 20.12.2024
AUTHOR(s): Abai.kz
TOTAL WORDS: 249
TEXT: Алматы қаласы бойынша Мемлекеттік кірістер департаменті Қазақстан Республикасының заңнамасына енгізіліп жатқан өзгерістерге сәйкес, жеке тұлғаның активтері мен міндеттемелері туралы декларацияны (250.00 СЕН) ұсынуға келесі санаттар міндеттелетінін хабарлайды: шетелде мүлкі бар Қазақстан Республикасының азаматтары мен резиденттері; сайланбалы және мемлекеттік лауазымдарға кандидаттар; банктің, бағалы қағаздар нарығының немесе сақтандыру ұйымдарының ірі қатысушысы болуға ниетті тұлғалар; жеке практикамен айналысатын тұлғалар; декларацияны ерікті түрде тапсырғысы келетін азаматтар. Шетелдегі декларациялауға жататын активтер: жылжымайтын мүлік, көлік құралдары; шетелдік компаниялардағы немесе тұрғын үй құрылысына қатысудағы үлестер; шетелдік банктердегі шоттардағы қаражат, егер олардың сомасы 1000 АЕК-тен асатын болса; бағалы қағаздар, туынды қаржы құралдары; брокерлік шоттардағы қаражат; интеллектуалдық меншік объектілері, авторлық құқықтар; цифрлық активтер; дебиторлық/кредиторлық берешектер; инвестициялық және бағалы металдар; құны 1000 АЕК-тен асатын мүлік (мысалы, антиквариат, сән-салтанат заттары). Сонымен қатар, Қазақстан Республикасында және шетелде құны 20 000 АЕК-тен (2024 жылы бұл 73 840 000 теңге) асатын ірі сатып алулар жасаған тұлғаларға декларация тапсыру міндетін енгізу ұсынылады. Маңызды: декларацияны ерікті түрде ұсынған кезде декларанттар 10 000 АЕК-тен аспайтын сомада қолма-қол ақшаны және басқа да активтер мен міндеттемелерді декларациялай алады, бұл кейіннен жеке тұлғаның шығындарын растауға негіз болады. Егер азаматтардың қолма-қол ақшасы 10 000 АЕК-тен (2024 жылы бұл 36 920 000 теңге) асатын болса, бұл қаражатты 2024 жылдың 31 желтоқсанына дейін банктік шоттарға салу қажет. Декларацияны қалай тапсыруға болады? Декларацияны e-Salyq Azamat мобильді қосымшасы, «Электрондық үкімет» (egov.kz) порталы немесе Салық төлеушінің кабинеті (cabinet.salyk.kz) арқылы тапсыруға болады. Қосымша ақпарат пен консультация алу үшін Алматы қаласы бойынша М КД ресми Instagram парақшасына жазылыңыз: @mkdalmaty_dgdalmaty. Алматы қаласы, Әуезов аудандық Мемлекеттік кірістер департаменті Abai.kz
